Plaanid endale uusi kõrvaklappe soetada, kuid pole oma valikus veel päris kindel?
Enne kui hakkad raha kulutama, tasuks hoolega läbi mõelda, milliseid klappe ideaalis vajad. Kus need enim kasutust leiaksid ja millise tehnika abil neid kuulama hakkaksid? Kindlasti on oluline ka see, millised on sinu muusikalised eelistused ja kas tähtsam on helikvaliteet või pigem praktilisus/mobiilsus või hoopiski klappide välimus?
Siinkohal olgu esmalt ära märgitud, et muusika kuulamine on väga personaalne kogemus ja lõplikku tõde pole lihtsalt olemas. Kõige kindlam viis endale sobivaimate klappide leidmiseks on ikkagi erinevate klappide pähe proovimine. Näiteks on meie ValiHeli salongis on kohapeal kuulamiseks olemas ca 100 paari erinevaid klappe – tule tutvuma!
Kõrvaklappide kategoriseerimine
Kuigi kõrvaklappe võib kategooriatesse jagada mitmete tunnuste järgi (hind, võimsus, kuju, materjalid, ühilduvus, kasutusotstarve) võtame seekord luubi alla ühe kõige üldisema ja põhimõttelisema jaotuse ning räägime suletud ja avatud tüüpi kõrvaklappide erinevustest.
Suletud ehk kinnist tüüpi (closed back) kõrvaklapid
Suletud tüüpi kõrvaklappide tagakülg on täielikult suletud. Selliste klappide heli väljub ainult sellelt küljelt, kus see sinu kõrva jõuab. See tähendab, et sinu muusika on pooleldi kinnises kestas, kus helilained tahes-tahtmata omavahel põrkuvad. Selle tagajärjel võib heli olla veidi moonutatud – ülearuselt bassine ja mitte nii detailne või täpne. Üldine helipilt on vähem avatud – nagu kuulaks muusikat pisikeses kambris. Samas blokeerivad kinnist tüüpi klapid parema isolatsiooni tõttu palju rohkem välist müra.
Millal eelistada ja millal mitte?
Suletud ehk kinnist tüüpi kõrvaklapid sobivad kasutamiseks eelkõige siis, kui on vajalik ümbritsevate keskkonnahelide summutus, kas siis aktiivsel või passiivsel moel. Passiivselt summutavad müra suuremal või vähemal määral kõik suletud tüüpi klapid. Aktiivselt summutavad müra aga vaid need kinnist tüüpi kõrvaklapid, millel vastav elektrooniline funktsioon peal on.
Sobivad ideaalselt:
- mobiilseks kuulamiseks (passiivne või aktiivne mürasummutus)
- igapäevaseks kuulamiseks (kontoris, söögitegemise kõrvale jne)
- ühistranspordis kuulamiseks
- audio salvestamiseks (avatud klapid lekitavad heli, mistõttu võib ka see kergesti salvestuse peale jääda)
- DJ-kasutusse
Ei ole sobilikud:
- sportimiseks (kõrvade ülekuumenemise oht)
- väga pikkadeks kuulamissessioonideks (kõrvade ülekuumenemise oht)
NB! Kuna toodete sisestamine veebipoodi on alles pooleli, siis huvipakkuvate (aga veebipoes puuduvate) kõrvaklappide infot küsi chati-s, e-maili või telefoni teel – vt siia.
Avatud tüüpi (open back) kõrvaklapid
Avatud tüüpi kõrvaklappide tagakülg on kaetud õhku (ja ka heli) läbilaskva kattega. See tähendab, et klappide tagakülje sein ei põhjusta resonantsi ja madalate helilainete summeerumine ei ole probleemiks. Heli on väga detailne, õhuline ja avatud – nagu suurel laval. Paljud kallid ja kõrge kvaliteediga kõrvaklapimudelid ongi avatud tüüpi, kuna see võimaldab neil kõlada loomulikumalt ning selgemalt. Samas lekib heli klappidest ka väljapoole – olenevalt mudelist ja kuulatava heli valjususest võib see ümbritsevaid inimesi üksjagu segada.
Millal eelistada ja millal mitte?
Sobivad ideaalselt:
- Hi-Res muusika kuulamiseks
- kodus kuulamiseks
- miksimiseks ja masterdamiseks
- pikkadeks kuulamissessioonideks
Ei ole sobilikud:
- DJ-kasutuseks
- rahvarikkas kohas kasutamiseks
- tugeva taustamüraga keskkonda
NB! Kuna toodete sisestamine veebipoodi on alles pooleli, siis huvipakkuvate (aga veebipoes puuduvate) kõrvaklappide infot küsi chati-s, e-maili või telefoni teel – vt siia.
Tule, proovi ja katseta erinevaid kõrvaklappe ValiHeli salongis, et veenduda nende omaduste ja helipildi sobivuses just sinu jaoks!
Meie kontaktandmed ja lahtiolekuajad leiad SIIT!